**Mandat for BUP Oslo Nord (BON) kompetanseteam tvangslidelse, tics og Tourettes syndrom**

**1. Formålet med kompetanseteamet**

Bidra til at BON tilbyr gode og virksomme spesialisthelsetjenester til pasienter med tvangslidelse, tics eller Tourettes syndrom.

**2. Pasientgruppe**

Barn og unge som presenterer et klinisk bilde forenlig med tvangslidelse og/eller Tourettes syndrom slik dette er definert i ICD-10 F42 Obsessiv-kompulsiv lidelse, F95.2 Kombinerte vokale og motoriske «tics», Tourettes syndrom.

**3. Oppgaveoversikt m.m**

Utredning: Ja. Av OCD eller tics.

Behandling: Ja. Behandlingen for tvangslidelser er eksponering med responsprevensjon (ERP) og for Tourettes syndrom Habit Reversal Training (HRT). Medikamentelle tiltak kan vurderes. OCD-teamet tilbyr faste timer tirsdager: 9.00-10.00, 13.00-14.00, 14.30-15.30. Booster time 12.00-13.00. Og på onsdager: 13.00-14.00 og 14.30-15.30.

Konsultativ virksomhet innad BON:Ja, i form av drøfting av sak med OCD-teamet.

Opplæring av annet helsepersonell: Nei.

Klinikknær forskning: Nei.

Teamet har (2 timer) digital veiledning av en psykologspesialist hver 4 uker sammen med OCD teamet ved BOS og en kliniker ved IME. Teamet deltar i TICS-nettverk i regi av Regional kompetansetjeneste for autisme, ADHD, Tourettes syndrom og narkolepsi. Teamet deltar på fagdag en gang i året med OCD team i HSØ.

**4. Kontakt/Inntak**

Ved henvisningstidspunktet vurderes inntak for utredning og behandling av inntaksmøtet.

Dersom en pasient etter fullført grunnutredning vurderes å kunne ha en tvangslidelse, tics eller Tourettes syndrom kan ansvarlig behandler henvise til OCD-teamet. For nærmere informasjon vises til henvisningsrutine til OCD-teamet.

**5. Samhandling ved BON om sammenhengende koordinerte pasientforløp**

Kompetanseteamet gir 1 times kurs til foresatte som deltar på heldagskurs i regi av kompetanseteam for nevroutviklingsforstyrrelser (4-6 ganger pr år).

**6. Behandlingsansvar**

Når en pasient tas inn til behandling for tvangslidelse starter teamet OCD-pakkeforløpet, utarbeider behandlingsplan, gjennomfører behandlingen og skriver epikrise etter endt behandling. Vanligvis gir ikke i annen behandling ved BON når pasienten får OCD behandling hos kompetanseteamet.

**7. Lederforankring**

Medarbeider i teamet forholder seg til sin enhetsleder som nærmeste leder, også når OCD teamet gir behandling.

**8. Rollen som teamkoordinator**

Seksjonsleder utnevner koordinator for 1 år av gangen etter en helhetsvurdering hvor blant annet hensynet til kontinuitet inngår. Neste utnevning vil skje med virkning fra 01.01.2025.

Koordinator forholder seg til sin enhetsleder som nærmeste leder i alle faglige og andre spørsmål som omhandler kompetanseteamets arbeid innen rammen av dette mandatet.

Ved behov for avklaring – f.eks av den felles forståelsen av mandatet - kan både enhetsleder og koordinator invitere seksjonsleder til et møte for avklaring. Både enhetsleder og seksjonsleder deltar da som hovedregel i dette møtet.

Koordinator har ansvar for å holde oversikt over informasjon vedrørende OCD-teamet som er på fellesområdet og for at informasjonen som er lagret der er i henhold til kravene til personvern.

**9. Tildelte personalressurser og sammensetningen av kompetanseteamet**

Pr dags dato er det satt av følgende personalressurser til OCD-teamet:

|  |  |  |  |  |
| --- | --- | --- | --- | --- |
| **Navn** | **Team rolle** | **Profesjon** | **Enhet**  | **Tidsramme** |
| N.N | Koordinator | Klinisk pedagogspesialist | Sagene | Inntil 40 % |
| N.N | Medarbeider | Psykologspesialist | Nordre Aker | Inntil 30 % |
| N.N | Medarbeider  | Psykolog | Sagene | Inntil 30 % |

Tildelte personalressurser og sammensetning av kompetanseteamet vurderes fortløpende av ledergruppen ved BON.

**10. Rekruttering av medarbeidere til kompetanseteamet**

Medarbeidere i teamet rekrutteres av ledergruppen ved BON blant fast ansatte. Av hensyn til kompetansedeling ved BON kan det være ønskelig med en viss rullering mellom ulike kompetanseteam. Samtidig er kontinuitet og målet om gode og virksomme tjenester sentrale momenter. For den enkelte medarbeider kan dette være et tema i den årlige medarbeidersamtalen med tanke på både ivaretagelse og utvikling av egen kliniske kompetanse.

Medarbeider som ønsker å tre ut av et kompetanseteam sier i fra om dette både til koordinator og til sin enhetsleder innen rimelig tid forut uttreden. Koordinator drøfter med sin enhetsleder om det er behov for en ny medarbeider i teamet. Enhetsleder (til koordinator) bringer dette deretter inn til drøfting i BONs ledermøte.

**11. Forholdet til andre kliniske oppgaver**

Ø-hjelpsarbeid har prioritet. Arbeidet i OCD-teamet forventes å holde seg innenfor tidsrammen som er angitt foran. Ved utfordring med å håndtere arbeidet i kompetanseteamet innen tidsrammen drøftes dette først med koordinator og/eller teamet og deretter med aktuelle behandlers enhetsleder.

**12. Dialog med Kvalitetsutvalget ved BON**

Innen utgangen av juni måned hvert år bes koordinator skriftlig (maks 1 side) om å beskrive oppgaveløsningen i teamet herunder antall konsultasjoner/saker, trivsel i kompetanseteamet

og hvordan teamet bidrar god pasientflyt og kompetansedeling ved BON. Oppummeringen gis til alle enhetsledere, medisinskfaglig rådgiver, psykologfaglig rådgiver og til seksjonsleder.